L'ampliació de mercat ha determinat un increment de les relacions comercials i per tant un increment del transport d'animals i aquest augment pot suposar un risc de difusió de les epizoòties.
En aquest sentit la Directiva 91/628/CEE, modificada per la Directiva 95/29/CE, va establir les normes relatives a la protecció dels animals durant el seu transport.
El Reial decret 1041/1997, de 27 de juny, pel qual s'estableixen les normes relatives a la protecció dels animals durant el transport, va transposar ambdues directives en una sola norma.
En aquest Reial decret s'establia, amb excepcions definides, l'obligatorietat que les persones que transportin animals vius estiguin inscrites en un registre oficial.
L'esmentada Directiva 91/628/CEE, ha estat completada i modificada pel Reglament CE 411/98, del Consell, de 16 de febrer, relatiu a les normes complementàries sobre la protecció dels animals, aplicables als vehicles de carretera utilitzats per al transport de bestiar en viatges de més de vuit hores de durada, que va entrar en vigor l'1 de juliol de 1999.
La Decisió 2001/298/CE, modifica els annexos de diverses directives comunitàries amb la finalitat que els certificats sanitaris introdueixin una clàusula addicional per determinar si, en el moment de la inspecció, els animals es trobaven en condicions de realitzar el viatge previst, d'acord amb el que estableix la Directiva 91/628/CEE.
Aquesta norma va ser transposada per mitjà del Reial decret 1316/1992, de 30 d'octubre, i incorporada a l'ordenament jurídic català pel Decret 188/1993, d'1 de juny, sobre controls veterinaris i zootècnics de determinats animals vius i productes per a la realització del mercat interior comunitari.
La Directiva 97/12/CEE, per la qual es modifica i s'actualitza la Directiva 64/432/CEE, relativa als problemes de policia sanitària en matèria d'intercanvis intracomunitaris d'animals de les espècies bovina i porcina, que ha estat transposada a Espanya pel Reial decret 1716/2000, de 13 d'octubre, així com la Directiva 2003/50/CE, per la qual es modifica la Directiva 91/68/CEE, pel que fa a la intensificació dels controls sobre els moviments d'ovins i caprins, defineixen la figura del comerciant i estableixen la necessitat de registrar-los, així com les condicions de funcionament d'aquesta figura.
La Llei 18/2001, de 31 de desembre, d'orientació agrària de Catalunya, en el seu article 10, promou l'establiment de línies d'actuació per assolir els objectius en matèria de producció i sanitat ramadera, entre els quals destaquen el seguiment i el control de les condicions en què es du a terme l'activitat ramadera, i la prevenció, el control i la lluita contra les malalties que afecten els animals, tenint en compte especialment les actuacions relacionades amb el moviment pecuari.
La Llei estatal 8/2003, de 24 d'abril, de sanitat animal, estableix que els mitjans de transport i les empreses que en són propietàries han d'estar autoritzats per l'Administració de la comunitat autònoma on radiquin i complir les normes higienicosanitàries i de protecció dels animals aplicables.
Darrerament, el Reglament CE 1/2005, de 22 desembre, del Consell, referma l'obligatorietat que, tant els/les transportistes d'animals com els vehicles dedicats a aquest transport, acreditin el compliment d'uns requeriments mínims i siguin autoritzats i registrats per l'autoritat competent, obligació que es farà extensiva als/a les conductors/res i cuidadors/es com a persones responsables dels animals i que podran ser retirades en cas d'incompliments reiterats i greus de la normativa.
Per tot això, cal concretar els requisits formals d'inscripció als registres i les obligacions que han de complir les persones que transportin animals vius, així com la creació d'un registre oficial per als/a les transportistes i els seus vehicles i/o mitjans de transport i els/les operadors/es comercials de bestiar, i el procediment per a l' autorització de l'activitat i la inscripció corresponent.
Finalment, el Decret estableix el règim sancionador, que és el que preveu la Llei 8/2003, de 24 d'abril, de sanitat animal, sens perjudici d'altres normes que en aquest sentit siguin d'aplicació.
a) Crear el Registre de transportistes i mitjans de transport d'animals vius.
b) Crear el Registre d'operadors comercials de bestiar.
c) Establir els procediments d'autorització i d'inscripció als registres i fixar els requisits formals que han de complir els/les transportistes, els mitjans de transport, els/les operadors/es comercials de bestiar, per ser inscrits en aquests registres.
Aquesta disposició s'aplicarà a:
2.1 Els/les transportistes d'animals, els seus mitjans de transport i els/les operadors/es comercials de bestiar que comercialitzin amb animals vius i tinguin el domicili social a Catalunya.
2.3 No tenen la consideració de transportistes, als efectes d'aquest Decret, els/les ramaders/es i les persones jurídiques que transportin animals de la seva propietat, en els seus propis vehicles, sense ànim de lucre, així com el transport d'animals de companyia que vagin acompanyats dels seus amos.
e) Operador comercial de bestiar: tota persona física o jurídica que es dedica, directament o indirectament, a la compravenda d'animals i que en el termini màxim que s'estableixi a la normativa corresponent, en funció de l'espècie amb la qual comercialitza, després d'adquirir els animals els ven o trasllada des de les primeres instal·lacions a altres sobre les quals no hi tingui cap títol de domini.
f) Instal·lacions d'un/a operador/a comercial de bestiar: aquelles on els/les operadors/es allotgen temporalment el bestiar amb el qual comercien i que reuneixen els requisits que estableix l'article 13.2 d'aquest Decret.
g) Centre de concentració: qualsevol emplaçament, incloses les explotacions, els centres de recollida i els mercats, en els quals es reuneixen animals que procedeixen de diferents explotacions per formar lots d'animals destinats al comerç, i que compleixen els requisits que estableix l'article 13.3.
i) Responsable del benestar dels animals durant el transport: és la persona designada pel/per la transportista que es responsabilitza dels animals durant el transport.
4.1 Es crea el Registre de transportistes i mitjans de transport d'animals vius, al qual estaran obligats a inscriure's les persones físiques o jurídiques definides a l'apartat b) i els mitjans de transport a què fa referència l'apartat d) de l'article 3 d'aquest Decret, que tinguin el domicili social a Catalunya i transportin animals vius, sempre que hagin estat autoritzats.
4.2 Es crea el Registre d'operadors comercials de bestiar, al qual estaran obligats a inscriure's les persones físiques i jurídiques definides a l'apartat e) de l'article 3 d'aquest Decret i que tinguin el domicili social a Catalunya, sempre que hagin estat autoritzats.
Adscripció dels registres i òrgans competents
5.1 Els registres esmentats a l'article anterior s'adscriuen a la direcció general competent en matèria de ramaderia del Departament d'Agricultura, Ramaderia i Pesca.
5.2 Correspon a la subdirecció general competent en matèria de ramaderia la direcció, la supervisió, el control i la coordinació dels registres esmentats als apartats anteriors, i la gestió correspon als serveis territorials del Departament d'Agricultura, Ramaderia i Pesca.
5.3 Les dades que consten als registres, podran ser cedides a altres departaments de la Generalitat de Catalunya, entitats públiques que en depenen, i a altres administracions públiques que tinguin competències relacionades amb les dades objecte d'aquests registres.
a.1) Subsecció primera: transportistes que realitzin trajectes superiors a 50 km.
a.2) Subsecció segona: transportistes no inclosos a la secció primera.
6.2 Registre d'operadors comercials de bestiar.
El Registre s'estructura en dues seccions:
a) Secció primera: operadors/es comercials de bestiar sense instal·lacions.
b) Secció segona: operadors/es comercials de bestiar amb instal·lacions.
7.1 Els/les transportistes, els/les titulars de mitjans de transport que efectuïn desplaçaments d'animals sense finalitat comercial o lucrativa i els/les operadors/es comercials de bestiar, han de presentar la sol·licitud d'inscripció al registre corresponent, adreçada als serveis territorials del Departament d'Agricultura, Ramaderia i Pesca, on es tramitarà la sol·licitud, juntament amb la documentació a què fa referència l'article 8 d'aquest Decret.
7.2 En el cas dels/de les transportistes s'haurà de presentar, conjuntament amb la sol·licitud d'inscripció, la relació de mitjans de transport dels quals són titulars i les sol·licituds corresponents, per tal d'inscriure'ls a la secció corresponent del registre.
7.3 Malgrat el que s'assenyala a l'article 2.3 d'aquest Decret, s'han de registrar tots els mitjans de transport d'animals, llevat dels de companyia, que es traslladin amb el/la seu/va propietari/ària o persona responsable.
Documentació a presentar en la sol·licitud d'inscripció al Registre de transportistes i mitjans de transport d'animals vius
8.1 A la sol·licitud d'inscripció al Registre s'han d'indicar les dades personals (nom i cognoms, NIF/CIF, domicili, telèfon i adreça electrònica si en té, dades del/de la representant legal en el supòsit que el/la sol·licitant sigui una persona jurídica) i aportar la documentació que s'especifica als apartats següents.
8.2 Per inscriure's a la Secció de transportistes o modificar-ne la inscripció, s'ha d'indicar la subsecció on se sol·licita la inscripció o el número de registre si ja es troba inscrit, i presentar la documentació següent:
a) Relació de vehicles pels quals se sol·licita la inscripció o el canvi de titularitat.
Per cadascun dels mitjans de transport s'haurà d'indicar la matrícula i la subsecció en la qual es demana la inscripció o el número de registre si ja es troba inscrit.
b) Fotocòpia de l'escriptura de constitució, en cas de persones jurídiques i còpia de l'acord de nomenament del/de la representant legal
c) Els/les transportistes que sol·licitin la inscripció a la subsecció primera han de presentar una declaració de coneixement i compromís de compliment de les exigències de la legislació vigent i en particular de les que estableixen l'article 5 del Reial decret 1041/1997, de 27 de juny, aquest Decret, i l'article 6 del Reglament CE 1/2005, de 22 de desembre, del Consell.
d) Acreditació de la capacitació com a responsable dels animals d'acord amb el que determinen l'article 12 i la disposició final tercera d'aquest Decret.
e) Expedients de registre o sol·licitud de canvi de titular dels vehicles que s'especifiquen a la sol·licitud.
8.3 Per inscriure's a la Secció de transportistes s'ha de presentar, conjuntament amb la sol·licitud d'inscripció, la relació de mitjans de transport dels quals són titulars i les sol·licituds d'inscripció corresponents a la secció corresponent del Registre.
8.4 Per inscriure's a la Secció de mitjans de transport s'ha de presentar, per a cada mitjà de transport que es vulgui inscriure, la documentació següent:
a) Descripció del mitjà de transport: tipus, marca, model, número de matrícula i de bastidor.
f) Acreditació de vigència de la ITV.
g) Full de característiques del mitjà de transport que haurà d'anar signat pel/per la transportista que sol·licita la inscripció i el/la carrosser/fabricant o el/la tècnic/a que certifica la idoneïtat del mitjà de transport que es demana.
I haurà de contenir almenys les dades que s'especifiquen a l'annex 2 d'aquest Decret.
h) Certificat d'idoneïtat per al supòsit de mitjans de transport de la Subsecció b.1) del Registre on s'hauran de reflectir, com a mínim, les característiques tècniques del mitjà de transport d'acord amb la normativa comunitària i estatal d'aplicació i d'acord amb l'annex 3 d'aquest Decret.
Si es tracta de mitjans de transport nous, aquest certificat l'expedirà el/la fabricant del vehicle o tècnic/a competent de l'empresa carrossera, i si es tracta de mitjans de transport utilitzats l'expedirà un/a enginyer/a industrial o tècnic/a competent degudament col·legiat/da.
8.6 El tipus de transport, les espècies, els tipus de bestiar i el nombre màxim d'animals de cada tipus que podran ser transportats, són els que es determinen al Reglament 1/2005, de 22 de desembre, del Consell, i al Reial decret 1041/1997, de 27 de juny.
Documentació a presentar en la sol·licitud d'inscripció al Registre d'operadors comercials de bestiar
9.1 A la sol·licitud d'inscripció s'han d'indicar les dades personals (nom, cognoms, NIF/CIF, domicili social, telèfon i adreça electrònica, si escau, dades del representant legal en cas que el/la sol·licitant sigui una persona jurídica) i aportar la documentació que s'especifica a continuació.
a) Escriptura de constitució de la persona jurídica, si escau, i acreditació del/de la seu/va representant legal.
d) Declaració de coneixement i compromís, signat pel/per la titular amb el DNI corresponent, de les exigències i les obligacions establertes per als/a les operadors/es comercials de bestiar a la normativa vigent i en particular a les que estableix l'article 13 d'aquest Decret, signada per l'operador/a comercial sol·licitant o el/la seu/seva representant legal en cas de persones jurídiques.
9.2 Si es tracta d'operadors/es comercials de bestiar amb instal·lacions, a la sol·licitud s'haurà de fer constar:
a) El tipus d'instal·lació i, si ja està registrada, la marca oficial i, si escau, el número de registre.
Si es tracta d'un centre de concentració, s'haurà de fer constar el número d'autorització.
b) El període de permanència màxima durant el qual els animals romandran a les instal·lacions
9.3 Si la instal·lació és un centre de concentració, cal presentar una sol·licitud per tal d'habilitar el/la veterinari/ària responsable del centre i un programa de neteja i desinfecció dels mitjans de transport.
10.1 El/la director/a dels serveis territorials del Departament d'Agricultura, Ramaderia i Pesca, un cop comprovat el compliment dels requisits exigits en la normativa corresponent, expedirà l'autorització de l'activitat la qual cosa comportarà la seva inscripció al Registre corresponent.
10.2 Les autoritzacions tindran una validesa de quatre anys a partir de la seva expedició.
Finalitzat aquest període caldrà renovar la inscripció al Registre per tal de poder continuar realitzant aquesta activitat.
El termini per resoldre les sol·licituds és de sis mesos des de la seva presentació.
10.3 A la resolució d'autorització hi figurarà el número d'autorització que s'hagi atorgat, que serà el número que constarà al Registre corresponent.
10.4 Els mitjans de transport disposaran d'un número d'autorització, el format del qual disposarà de codis que identificaran el/la transportista amb el qual està vinculat.
10.5 Contra la resolució de finalització del procediment d'inscripció al corresponent registre es podrà interposar recurs d'alçada davant el/la director/a general competent en matèria de ramaderia del Departament d'Agricultura, Ramaderia i Pesca.
A més de les obligacions de complir amb la normativa vigent en matèria de benestar animal durant el transport d'animals vius, el/la transportista està obligat/ada a:
11.1 Mantenir actualitzades les dades declarades en el moment de sol·licitar la inscripció al Registre i comunicar qualsevol incidència quan en tingui coneixement.
11.2 Dur un registre actualitzat de tots els transports que efectuï, en suport paper o informàtic i a disposició de les autoritats competents, on figurin com a mínim les dades que estableix l'annex 4 i conservar els documents relacionats amb cada transport, degudament arxivats durant un període mínim de tres anys.
11.3 Dur, a cada mitjà de transport del que sigui titular, un llibre registre al qual hi figurin les dades del mitjà de transport on estiguin anotades per a cada desplaçament, com a mínim, les dades que figuren a l'annex 5 d'aquest Decret, en el mateix moment que es coneguin.
A aquest Registre li és d'aplicació, si escau, el que preveu la Llei orgànica 15/1999, de 13 de desembre, de protecció de dades de caràcter personal.
11.4 Dur, durant el transport, la documentació corresponent a l'autorització com a transportista i la que correspongui al mitjà de transport, així com la documentació sanitària i d'identificació dels animals, amb el document acreditatiu de la desinfecció, el pla de viatge d'acord amb el que determina el Reial decret 1041/1997, de 27 de juny, o full de ruta d'acord amb el que determina el Reglament CE 1/2005, de 22 de desembre, i l'acreditació del/de la conductor/a o cuidador/a, responsable del benestar dels animals durant el transport, d'acord amb l'article 6 del Reglament CE 1/2005, de 22 de desembre.
11.5 Quan un/a transportista tingui més d'un mitjà de transport, sol·licitarà del servei territorial del Departament d'Agricultura, Ramaderia i Pesca les corresponents còpies autèntiques de l'autorització per al transport d'animals vius, o de l'acreditació d'estar inscrit al Registre de transportistes i de mitjans de transport d'animals vius, per tal de poder complir amb aquesta condició.
11.6 Quan es realitzi un intercanvi intracomunitari o una exportació i es prevegi que el transport d'animals de les espècies que estableix l'article 2 d'aquest Decret tindrà una durada de més de vuit hores, els/les transportistes hauran d'elaborar i complimentar un pla de viatge o full de ruta, d'acord amb el que preveuen el Reial decret 1041/1997, de 27 de juny, el Reglament CEE 411/1998, del Consell, de 16 de febrer i el Reglament CE 1/2005, de 22 de desembre.
11.7 Efectuar o assegurar-se que s'ha fet la neteja i la desinfecció prèvia i posterior al transport i proveir-se de l'acreditació corresponent, d'acord amb el que disposa la Llei 8/2003, de 24 d'abril, de sanitat animal.
11.8 Queden exclosos del compliment dels apartats 11.2, 11.3 i 11.5, els transports d'animals propis realitzat amb vehicles agrícoles en trajectes de fins a 50 km comptats a partir de l'inici del transport dels animals fins al lloc de destinació.
No obstant això, aquests tipus de transport s'hauran de realitzar respectant el benestar dels animals i la normativa sanitària i veterinària aplicable.
Acreditació del/de la conductor/a i/o cuidador/a com a responsable del benestar dels animals durant el transport
12.1 El/la responsable del benestar dels animals durant el transport a què fa referència l'article 6.5 del Reglament CE 1/2005, de 22 de desembre, sol·licitarà l'acreditació amb la presentació d'una sol·licitud sempre que acrediti la formació corresponent.
La sol·licitud haurà de contenir, com a mínim:
a) Dades del/de la sol·licitant: nom i cognoms, NIF, domicili, telèfon i adreça electrònica, si en té.
c) Dades del/de la transportista amb el que s'associa.
Inscripció que demana: conductor/a i/o cuidador/a, responsable de benestar animal del transport d'animals vius, o les dues.
d) Certificacions dels cursos realitzats.
12.2 Aquesta acreditació té caràcter voluntari, mentre no sigui d'aplicació el que s'assenyala a la disposició final tercera d'aquest Decret.
12.3 El Departament d'Agricultura, Ramaderia i Pesca haurà d'organitzar cursos de formació que capacitin per a l'acreditació a què fa referència aquest article.
13.1 Sens perjudici de les obligacions que estableix la Llei 8/2003, de 24 d'abril, de sanitat animal, els/les operadors/es comercials estan obligats/ades a:
a) Mantenir actualitzades les dades declarades en el moment de sol·licitar la inscripció al Registre i comunicar qualsevol incidència quan en tinguin coneixement.
b) Comerciar amb animals correctament identificats que procedeixin d'explotacions que s'ajustin a les normatives que siguin d'aplicació, qualificades sanitàriament per la direcció general competent en matèria de ramaderia, i que vagin acompanyats de la documentació sanitària que preveu la normativa vigent.
c) Dur un registre o suport informàtic, que haurà de conservar durant almenys tres anys, i que haurà d'estar a disposició de l'autoritat competent quan ho sol·liciti, on hi figurin com a mínim les dades que estableix l'annex 6 d'aquest Decret.
A aquest Registre li és d'aplicació, si escau, la Llei 15/1999, de 13 de desembre, orgànica de protecció de dades de caràcter personal.
13.2 Si l'operador/a comercial de bestiar disposa d'instal·lacions, estan obligats/des a complir el següent:
a) Tenir capacitat suficient i amb infraestructures que permetin la inspecció i l'aïllament dels animals per a supòsits de declaració de focus de malalties infectocontagioses.
b) Les instal·lacions adequades per descarregar i, si cal, allotjar, abeurar, alimentar els animals i proporcionar les cures que puguin necessitar.
Les instal·lacions han de ser de neteja i desinfecció fàcil.
c) Tenir dispositius per al maneig i la circulació del bestiar.
d) Disposar d'aigua potable i desguassos suficients per satisfer les necessitats dels locals.
e) Tenir una superfície suficient per al llit i els fems, d'acord amb la normativa que li sigui d'aplicació.
f) Mantenir dispositius per al rentat i desinfecció dels locals i dels mitjans de transport.
g) Disposar de mecanismes apropiats per a l'eliminació higiènica dels cadàvers d'acord amb la normativa vigent.
h) Estar sota la supervisió d'un/a veterinari/ària oficial.
i) Registrar les instal·lacions que utilitzi per a l'exercici de la seva activitat, d'acord amb la normativa que resulti aplicable en funció de l'espècie amb la qual comercialitzi.
j) Mantenir les instal·lacions en condicions correctes de funcionament i notificar qualsevol variació en relació a les característiques que figuren al Registre.
k) Garantir la formació específica del personal que es faci càrrec dels animals
l) Informar als serveis veterinaris oficials sobre l'entrada dels diferents lots d'animals.
m) Guardar una còpia dels plans de viatge i de la documentació sanitària que empara el trasllat.
13.3 Si l'operador/a comercial de bestiar manté els animals en un centre de concentració, els animals únicament hi poden romandre un termini màxim establert per la normativa en funció de l'espècie, i sens perjudici de la infraestructura establerta a l'apartat anterior per a les instal·lacions, estaran obligats a complir les condicions següents:
a) Tenir un emplaçament higiènic, separat dels edificis més propers per un espai lliure.
b) Comptar amb dos accessos, dels quals el d'entrada ha de ser diferent del de sortida.
c) Disposar de superfície urbanitzada i tancada en funció de la concurrència prevista.
d) Comptar amb una instal·lació dedicada exclusivament a l'acollida d'animals.
e) Posseir molls que facilitin la càrrega i descàrrega del bestiar, així com una zona d'aparcament de vehicles de transport d'animals amb capacitat suficient.
f) Tenir locals coberts o tancats per al bestiar amb capacitat suficient per a la concurrència i una separació suficient dels animals d'espècies diferents.
g) Posseir locals per als serveis veterinaris dotats dels mitjans suficients per portar a terme les funcions que han de realitzar.
h) Tenir locals per a l'aïllament dels animals malalts o sospitosos.
i) Disposar de basses de desinfecció per a les rodes dels vehicles en els accessos al recinte.
j) Tenir zones diferenciades d'emmagatzematge d'aliments, llits i fems.
k) Disposar d'un veterinari/ària responsable autoritzat per la direcció general competent en matèria de ramaderia.
l) Ser netejats i desinfectats abans de cada utilització d'acord amb les instruccions dels serveis veterinaris oficials.
14.1 La direcció general competent en matèria de ramaderia, durà a terme les inspeccions i els controls que calguin amb la finalitat de comprovar tant el compliment dels requisits dels registres que estableix aquest Decret i altra normativa d'aplicació, com del compliment de les normes de benestar i protecció dels animals en el transport dels animals, les normes d'higiene, de neteja i desinfecció dels mitjans de transport, sens perjudici del que estableix el Decret 188/1993, d'1 de juny, sobre els controls veterinaris i zootècnics de determinats animals vius i productes per a la realització del mercat interior comunitari.
14.2 Els/les transportistes i els seus mitjans de transport, que pertanyin a d'altres comunitats autònomes o a d'altres Estats membres de la Unió europea, podran ser objecte d'inspecció i control, mentre circulin pel territori de Catalunya, atès que hauran de complir les normatives registrals així com la normativa europea de benestar animal.
14.3 El Departament d'Agricultura, Ramaderia i Pesca establirà un Pla anual de control i inspecció en col·laboració amb els altres departaments de la Generalitat que puguin tenir competència relacionada amb l'objecte dels controls i les inspeccions que deriven del compliment de les normes que estableix aquest Decret.
15.1 L'incompliment del que preveu aquest Decret serà sancionat d'acord amb la Llei 8/2003, de 24 d'abril, de sanitat animal, i altres normes que li siguin d'aplicació.
15.2 Seran competents per instruir els procediments sancionadors corresponents, el/la director/a dels serveis territorials del Departament d'Agricultura, Ramaderia i Pesca corresponent.
15.3 Seran competents per resoldre els procediments sancionadors corresponents, en sancions lleus i greus, el/la director/a dels serveis territorials del Departament d'Agricultura, Ramaderia i Pesca corresponent.
Serà competent per resoldre els procediments sancionadors en sancions molt greus, el/la director/a general competent en matèria de ramaderia.
15.4 Contra les resolucions de les sancions que imposi el/la director/a dels serveis territorials del Departament d'Agricultura, Ramaderia i Pesca corresponent es pot interposar recurs d'alçada davant el/la director/a general competent en matèria de ramaderia.
Contra les resolucions de les sancions que imposi el/la director/a general en matèria de ramaderia es pot interposar recurs d'alçada davant del/de la conseller/a d'Agricultura, Ramaderia i Pesca.
15.5 Amb independència d'altres actuacions, en cas de detectar una infracció en el decurs d'una inspecció que suposi l'alteració del benestar dels animals, es podran prendre les mesures cautelars següents:
a) Les que determina l'article 9 del Reial decret 1041/1997, de 27 de juny, que regula les normes relatives a la protecció dels animals durant el transport.
b) Les que determina l'article 23 del Reglament CE 1/2005, de 22 de desembre, del Consell.
15.6 Els incompliments en matèria de protecció de dades de caràcter personal seran sancionats d'acord amb el que preveu la Llei 15/1999, de 13 de desembre, de protecció de dades de caràcter personal.
Es crea, adscrit al Departament d'Agricultura, Ramaderia i Pesca, el fitxer de dades de transportistes d'animals vius i d'operadors comercials de bestiar, que es deriven dels registres que regula l'article 4 d'aquest Decret, amb el contingut que preveu l'article 20 de la Llei orgànica 15/1999, de 13 de desembre, de protecció de dades de caràcter personal, i que es detalla com a annex 7.
Disposicions transitòries.1 Els vehicles que en la data d'entrada en vigor d'aquest Decret ja figurin inscrits al Registre de vehicles per transportar bestiar, del Departament d'Agricultura Ramaderia i Pesca, disposaran d'un termini de sis mesos per actualitzar la seva inscripció d'acord amb aquesta normativa..2 Els titulars de centres de concentració que en la data d'entrada en vigor d'aquest Decret estiguin autoritzats, quan presentin la sol·licitud d'inscripció al Registre d'operadors comercials de bestiar resten exempts de presentar la declaració de coneixement i el programa de neteja i desinfecció atès que ja ho van presentar per obtenir l'autorització, sempre que no hagi sofert cap variació.
Queda derogada la Resolució de 7 de setembre de 1983, que desplega el paràgraf 4 de l'article 52 del vigent Reglament d'epizoòties, referent a l'obligatorietat de la inscripció de vehicles a les seccions territorials de sanitat animal per poder traslladar animals vius (DOGC núm. 364, de 16.9.1983).
Disposicions finals.1 Les comunicacions als registres es podran fer per via telemàtica a partir del moment en què el sistema informàtic del Departament d'Agricultura, Ramaderia i Pesca permeti instrumentar els mecanismes adients per a la seva posada en funcionament i d'acord amb el que regula el Decret 324/2001, de 4 de desembre, relatiu a les relacions entre els ciutadans i l'Administració de la Generalitat de Catalunya a través d'Internet..2 Els requisits o les obligacions que s'estableixen en aquest Decret i que fan referència al Reglament CE 1/2005, de 22 de desembre, del Consell, seran d'aplicació a partir del 5 de gener de 2007..3 L'acreditació dels/de les conductors/res i/o cuidadors/res, com a responsables del benestar animal durant el transport d'animals vius, serà obligatori a partir del 5 de gener de 2008..4 Aquest Decret entrarà en vigor l'endemà de la seva publicació al DOGC.
Espècies per les quals està autoritzat.
c) Operadors comercials de bestiar
Identificació, adreça, dades de contacte i NIF de l'operador/a comercial de bestiar.
Si és un operador/a comercial de bestiar inscrit en la secció segona identificació de les instal·lacions.
Identificació del mitjà de transport: tipus de vehicle, marca, matrícula o altre identificació, número de bastidor.
En el supòsit de mitjans de transports nous, la certificació l'haurà d'emetre un/a tècnic/a responsable de l'empresa carrossera o fabricant.
En el supòsit que siguin mitjans de transport vells, la certificació l'haurà d'emetre un/a tècnic/a capacitat/da, enginyer/a industrial o similar, degudament col·legiat/da.
Aquesta certificació farà referència a les característiques del mitjà de transport que figura a l'annex 4, degudament validat pel/per la tècnic/a o l'empresa que certifica i contindrà almenys el següent:
Menció expressa del compliment dels requeriments que fixa la normativa vigent en el moment d'expedició i específicament dels aspectes que es relacionen a continuació o si escau, la seva no-procedència.
Els/les operadors/es comercials de bestiar han de dur un registre actualitzat de totes les partides d'animals que comercialitzen.
Aquest registre contindrà com a mínim, les dades següents:
Identificació de l'explotació de procedència dels animals.
Número de registre del/de la transportista i número de registre del mitjà de transport que trasllada els animals
Identificació de l'explotació de destinació dels animals.
Número identificatiu dels documents sanitaris que emparen els trasllats.
Unitat responsable de la declaració i registre del fitxer: direcció general competent en matèria de ramaderia del Departament d'Agricultura, Ramaderia i Pesca.
Finalitat: registre de les persones físiques, transportistes d'animals vius i operadors/es comercials de bestiar, per tal de permetre'n la identificació quan es realitzin controls.
Usos: control, per mitjà de les autoritats competents, del compliment de la normativa vigent.
Persones i col·lectius afectats: tota persona física, transportista d'animals vius i operadors/es comercials de bestiar, amb seu a Catalunya.
Procediment de recollida de dades: les aportaran els interessats, d'acord amb el que preveu l'article 7 d'aquest Decret.
Estructura bàsica del fitxer i descripció dels tipus de dades de caràcter personal incloses: dades de caràcter identificatiu dels/de les transportistes i dels/de les operadors/es comercials de bestiar:
Nom i cognoms dels/de les transportistes i dels/de les operadors/es comercials de bestiar i adreça postal completa.
Número d'Identificació Fiscal (NIF) o número de passaport.
Cessions de dades de caràcter personal i transferència internacional de dades:
A l'Administració general de l'Estat o a d'altres comunitats autònomes, en l'àmbit de les seves competències.
A les forces i cossos de seguretat de l'Estat o de la Generalitat de Catalunya i al Servei Català de Trànsit.
Òrgan responsable: subdirecció general competent en matèria de ramaderia del Departament d'Agricultura, Ramaderia i Pesca.
Òrgan davant del qual es pot exercir el dret d'accés, rectificació i cancel·lació: direcció general competent en matèria de ramaderia del Departament d'Agricultura, Ramaderia i Pesca.
Mesures de seguretat amb indicació del nivell exigible.